**KLAIPĖDOS MIESTO SAVIVALDYBĖS**

**ADMINISTRACIJA**

**KLAIPĖDOS MIESTO ŽELDYNŲ IR ŽELDINIŲ APSAUGOS, PRIEŽIŪROS IR TVARKYMO KOMISIJOS POSĖDŽIO PROTOKOLAS**

2022 m. spalio 18 d. Nr. ADM-621

Klaipėda

Posėdis vyko 2022-09-30 13.00-15.45 val.

pirmininko pavaduotoja – Aurelija Jankauskaitė-Bukantienė, Klaipėdos miesto savivaldybės administracijos Urbanistikos ir architektūros skyriaus vyriausioji specialistė;

sekretorė ir narė – Martyna Šeputienė, Klaipėdos miesto savivaldybės administracijos Aplinkosaugos skyriaus vyriausioji specialistė;

nariai:

Egidijus Bacevičius, Klaipėdos universiteto darbuotojas, biologas;

Viktorija Gričėnaitė, asociacijos „Klaipėdos žalieji“ narė, kraštovaizdžio architektė;

Liudvika Kuzminčiūtė, asociacijos „Klaipėdos žalieji“ pirmininkė;

doc. dr. Rita Nekrošienė, želdinių ekspertė (vertinimą pateikė savarankiškai);

Edita Valiūnienė, Klaipėdos miesto savivaldybės administracijos Miesto tvarkymo skyriaus vyriausioji specialistė.

DARBOTVARKĖ

1. Dėl želdinių būklės vertinimo J. Janonio g. 27;

2. Dėl želdinių būklės vertinimo Malūno parke;

1. SVARSTYTA. Dėl želdinių būklės vertinimo J. Janonio g. 27.

Komisija atsižvelgdama į prašymą (reg. Nr. RS7-4529) vertino prašomus kirsti želdinius. Šiuo metu koreguojamas detalusis sklypo planas, kurio metu keičiama užstatymo zona, ko pasėkoje želdiniai trukdys įgyvendinti numatytą statinio projektą. Komisija vertindama želdinių būklę nepritaria geros būklės ąžuolo (Ø 44 cm) (pagal taksacijos lentelę Nr. 17) pašalinimui. Siūloma ieškoti būdų keisti numatomo statinio formą. Geros būklės liepas (pagal taksacijos lentelę Nr. 25-26) Ø 47 ir 53 cm taip pat siūloma palikti, kadangi kartu su liepomis Nr. 22-24 sudaro bendrą želdyną. Pašalinus jas būtų sudarkytas estetinis vaizdas, taip pat būtų pablogintos gyvenamosios aplinkos sąlygos greta esančio daugiabučio namo gyventojams. Kadangi liepos Nr. 18-20 yra prastesnės estetinės ir fiziologinės būklės, jų kirtimui neprieštaraujama. Želdiniai pažymėti numeriais 3, 15, 16 nepriskiriami saugotiniems.

Dėl leidimo kirsti 2 liepas ir 1 ąžuolą balsavo 1 komisijos nariai, prieš – 5, susilaikė – 0.

Dėl leidimo kirsti 4 liepas Komisijos nariai pritarė vienbalsiai.

Išvada:

1. leisti 4 liepas po statybą leidžiančio dokumento gavimo (Ø 38, 41, 23, 32 cm).
2. neleisti kirsti 1 ąžuolo (Ø 44 cm) ir 2 liepų (Ø 47, 53 cm)
3. SVARSTYTA. Dėl želdinių būklės vertinimo Malūno parke.

Komisija atsižvelgdama į prašymą (reg. Nr. RS1-100) vertino želdinius Malūno parke.

Kadangi konkretūs želdiniai nei projekte nei prašyme nurodyti, Komisija atsižvelgdama į tai, kad šiame parke želdiniai gana estetiškai išsidėstę grupėmis, įvertino tik arčiausiai takų esančius ir galimai žmonėms pavojingus želdinius. Siūloma šalinti sausuolius, taip pat į bebrų pažeistus ir nuverstus želdinius. K dalyje esanti liepa (Ø 34 cm) yra su kamieno puviniu, matomais grybų vaisiakūniais, pasvirusi į tako pusę. Klevas (Ø 41 cm) augantis N dalyje yra praeityje nukapotomis šaknis svyra į tako pusę, todėl dėl blogos būklės ir pavojaus žmonių gyvybėms siūloma šalinti. E dalyje augantis gluosnis (Ø 56) yra su kamieno puviniu, todėl vertinamas kaip blogos būklės. S dalyje dėl riboto laisvo ploto rekomenduojama mažinti sodinamų maumedžių skaičių, tam kad pastarieji turėtų pakankamai vietos kokybiškam augimui. Komisija įvertinusi suformuotose šlaituose sodinti numatomas pušų ir beržų sodinimo vietas perkelti į šlaitų papėdes. Tokia rekomendacija teikiama, nes numatomi sodinti aukštaūgiai želdiniai į sąlyginai nestabilų (naujai supiltą) šlaitą, kur nėra galimybės užtikrinti tinkamo dirvos paruošimo, taip pat būtų sudėtinga pasodintų želdinių priežiūra.

Uosialapius klevus, kaukazines slyvas ir kt. nesaugotinus želdinius palei tvenkinio kranto liniją šalinti fragmentiškai. Blogos fiziologinės ir estetinės būklės kaukazines slyvas palei sklypo, adresu, Mokyklos g. 18a, Klaipėda, ribą siūloma pašalinti ir numatyti atsodinimą naujais želdiniais, pvz., sedulomis, putinais ar kt.

Dėl leidimo kirsti 1 liepą balsavo 4 komisijos nariai, prieš – 3, susilaikė – 0.

Dėl leidimo kirsti 1 klevą balsavo 6 komisijos nariai, prieš – 1, susilaikė – 0.

Dėl leidimo kirsti 1 gluosnį balsavo 7 komisijos nariai, prieš – 0, susilaikė – 0.

Išvada:

1. Leisti kirsti 1gluosnį, 1 klevą ir 1 liepą.
2. Rekomenduoti krūmus palei tvenkinį šalinti fragmentiškai.
3. Rekomenduoti mažinti sodinamų maumedžių skaičių, ir koreguoti beržų ir pušų sodinimo vietas.

|  |  |
| --- | --- |
| Komisijos pirmininko pavaduotoja | Aurelija Jankauskaitė-Bukantienė |
| Sekretorė  | Martyna Šeputienė |